淡烟飘薄。莺花谢、清和院落。树阴翠、密叶成幄。麦秋霁景,夏云忽变奇峰、倚寥廊。波暖银塘,涨新萍绿鱼跃。想端忧多暇,陈王是日,嫩苔生阁。
正铄石天高,流金昼永,楚榭光风转蕙,披襟处、波翻翠幕。以文会友,沈李浮瓜忍轻诺。别馆清闲,避炎蒸、岂须河朔。但尊前随分,雅歌艳舞,尽成欢乐。
dàn yān piāo báo 。yīng huā xiè 、qīng hé yuàn luò 。shù yīn cuì 、mì yè chéng wò 。mài qiū jì jǐng ,xià yún hū biàn qí fēng 、yǐ liáo láng 。bō nuǎn yín táng ,zhǎng xīn píng lǜ yú yuè 。xiǎng duān yōu duō xiá ,chén wáng shì rì ,nèn tái shēng gé 。